**OPTAGELSE**

**5 gode råd**

Med ganske få midler kan filmoptagelserne forbedres markant.

**1. Hold kameraet rigtigt - og stabilt**

Vend kameraet vandret og ikke lodret. Så får du mere med i billedet. Telefon og tabelts er håndholdte, men det skaber rystedede billeder. Rystede billeder kan naturligvis bruges til at understrege en følelse af frygt, fart eller forvirring. Men i de tilfælde hvor rystede billeder ikke er et virkemiddel, hold kameraet stabilt. Enten med stativ, på et bord, en stol eller lign.

**2. Vær opmærksom på lyden**

Det er svært at skabe god lyd med en telefon eller en tablet. Især i forhold til dialog, er det vigtigt, hele tiden at kunne høre hvad dine hovedpersoner siger. Specielt udendørs optagelser kan være svære, da den mindste blæst, lyden af trafik eller forbipasserende mennesker nemt kommer til at fylde meget i lydbilledet. Se og lyt dine optagelser igennem lige efter endt optagelse. Sådan kan du kan tage dem om igen, hvis lyden eller andet ikke er god nok.

**3. Lys - masser af lys (bare ikke modlys)**

Hvis din film er underbelyst, er resultatet kornede og grumsede billeder. Så find lyse lokaler, tændt lyset og optag i dagslys. Undgå modlys - hvor du optager hovedpersonen lige op mod solen eller andre store lyskilder. Det skaber silhuetter.

**4. Kom tæt på**

Mobiltelefoner og tablets er gode til nærbilleder - og ikke gode til store landsskabsbilleder og panoreringer. Nærbilleder skaber også nærvær og dermed nysgerrighed hos din seer. Kameraets lille størrelse, betyder også, at du kan skabe overraskende vinkler. Desuden bliver lyden også bedre, jo tættere du kommer på.

**5. Undgå filmet teater - klip!**

Forestil dig at går i teateret, sætter dig på første række og optager hele forestillingen med en telefon eller tablet. Bliver det en god film? Nej! En film uden klip og med for stor afstand til dine hovedpersoner, bliver hurtig uinteressant. Forestil dig derimod, at du står på scenen, kan komme tættere på og skabe flere vinkler. Så bliver det interessant. Med andre ord skal din film have en vis klipperytme.

****

**Et godt tip:** Print de fem gode råd og kig på dem løbende, både under idefasen og især når du er på optagelse. Brug dem også som en tjekliste, når du ser den færdige film. Har du levet op til de fem gode råd og har du overholdt de dogmer, der blev udstukket for filmopgaven, har du efter al sandsynlighed lavet en rigtig god film.

Se mere på: [www.lommefilm.dk/kanaler/faste-kanaler/undervisning](http://www.lommefilm.dk/kanaler/faste-kanaler/undervisning)